แฟนมีเชื้อhiv ทำ oral sex ให้ผม แล้วที่อวัยวะเพศผมมีแผลอยู่ ยังงี้ผมมีโอกาสติดเชื้อhiv ไหมครับ 1.แล้วถ้าฝ่ายหญิง มีแผลเลือดออกในปาก ผมจะมีโอกาสติดเชื้อhiv แค่ไหนครับ ในกรณีที่ผมมี แผลที่อวัยวะเพศ 2.แล้วถ้าผมไม่ได้มีแผลที่อวัยวะเพศ ฝ่ายหญิงมีเลือดออกในปากหรือไม่ได้มีเลือดออกในปาก โอกาสติดhiv ต่างกันไหม มีโอกาสมากน้อยแค่ไหนครับ
สวัสดีค่ะ โรค hiv คือการติดเชื้อไวรัส hiv ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีิวิตในที่สุดการติดต่อของเชื้อ hiv-การรับเลือด-การใช้เข็มฉีดยาร่วมกัน-การมีเพศสัมพันธ์ทางช่องคลอด/ทวารหนัก/การใช้ปาก-จากมารดาสู่บุตรในระหว่างตั้งครรภ์หรือให้นมบุตร-สารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศดังนั้ฟังจากเหตุการณ์คือเสี่ยงสูงค่ะ เพราะแฟนมีเชื้อ hiv และที่อวัยวะเพศก็มีแผลเปิดด้วยใน 2 กรณีที่ ถามมานั้น มีโอกาสติดต่อได้พอๆกันค่ะ การจะติดต่อมากแค่ไหนนั้น คงต้องทราบข้อมูลสำคัญเลยค่ะว่าแฟนกินยาหรือเปล่า ตอนนี้ปริมาณไวรัสอยู่ที่เท่าไร หากแฟนมีวินัยการกินยาดี จนไม่พบเชื้อไวรัสในร่างกายอาจจะเรียกว่ามีเชื้อ hiv แต่ไม่แพร่เชื้อแนะนำพบแพทย์ทั่วไปใกล้บ้านให้เร็วที่สุดเพื่อประเมินความเสี่ยงอีกครั้ง และอาจต้องรับยาต้านเชื้อไวรัสหลังได้รับเชื้อภายใน 72 ชั่วโมง และเจาะเลือดติดตามควรหลีกเลี่ยงการติดต่อและสัมผัสกับผู้ป่วยที่มีเชื้อ hiv ดังช่องทางที่กล่าวไป